es en sk es en en eo en de de es en nl id id id id ms ms en id en ms en ms fr en id id id eo id ms en ms nl id id id ms ms id en id en id id id id id ms ms ms id id id ms ms en id sv id id id id ms fr ms en ms id en id id en id ms id ms id id id ms ms id id id id id ms en id id ms ms ms ms en id tl it en en en en es en en en id de da de oc cs cs cs sv sv en cs da da da de oc cs fy cs fr sv en id id en id de cs da da da hu fr fy sv de cs da da da cs oc cs nl da cs sv sv es cs da da da oc fy da cs sv sv de cs da da da de oc cs nl cs cs sv sv de cs da da da de oc cs fy da cs sv sv de cs da da da cs oc cs fy cs cs sv sv cs cs da da da cs fr cs fy cs cs sv sv de cs da da en cs cs cs nl da cs nl sv de da da da de cs oc cs nl da cs sv sv cs cs da da da de oc cs fy cs da en id pt hbs_lat en id pt hbs_lat es en
Archived - Cherita Ayue Rejaluddin
Plan Percutian ke Cameron Highlands
Sekarang ni kita semua sedang berjuang melawan pandemik Covid-19 dengan menjalani PKP 2.0 sehingga 4 Februari 2021 ni kan? Agaknya lepas PKP ni, kita akan sambung lagi ke tidak? Kalau tak, mesti ramai yang dah merangka percutian ke mana-mana destinasi di dalam negara. Yelah, bila dah terlalu lama terkurung dalam rumah ramai yang dah mula rasa tertekan dan mula cari cara untuk menenangkan fikiran. Macam tu jugak kakak dan keluarga, Mak pun dah bagi hint “Lama tak bercuti di Cameron Highlands”.
Sebut pasal Cameron Highlands, terus kakak terbayang menghirup udara yang segar, pemandangan ladang teh yang menghijau dan petik buah strawberry. Selain tu, kakak paling suka bila dapat memborong bunga dan sayur-sayuran segar kat sana. Tak lupa juga cendawan goreng kat Pasar Malam Brinchang tu. Lama sangat kakak tak ke Cameron Highlands tau, last pegi bulan Julai 2018. Lama tu!
Sementara tengah banyak masa ni kakak pun start cari Hotel untuk kami sekeluarga menginap masa nak bercuti kat sana nanti. Takdelah kelam-kabut nak fikir which Hotel in Cameron Highlands to stay. Time tu mesti banyak bilik dah fully booked, takkan nak tidur dalam khemah pulak kan? Hahahah. Yang kakak tau, bilik dah siap book, datang check-in lepas tu mula meneroka Cameron Highlands. Kan senang macam tu.
Dari hasil carian kakak, banyak sangat Hotel in Cameron Highlands yang menawarkan harga yang berpatutan tau. Sampai rambang mata tak tau nak pilih untuk stay kat mana. Tapi bila dah bawak Mak dengan Abah, kakak kena pastikan hotel tu menyediakan perkhidmatan dan kemudahan yang bersesuaian dengan warga emas. Hotel kenalah dekat dengan kawasan tarikan dan selamat. Dalam musim pandemik ni, walaupun pegi bercuti kenalah patuhi SOP dan ikut norma baharu dalam setiap apa yang kita lakukan. Selain tu, mesti dekat dengan tempat makan! Ni paling utama tau, kalau boleh nak cari yang walking distance je. Boleh cuci-cuci mata sikit!
Antara tempat tarikan di Cameron Highlands
Walaupun dah beberapa kali ke Cameron Highlands, kakak tak penah bosan tau. Sebabnya kat sini kakak rasa tenang je. Udara segar, pemandangan indah dan jauh dari hiruk pikuk kesibukan kota. Destinasi pertama yang kakak nak terjah ialah Cameron Valley Tea menikmati teh panas dan sepotong kek strawberry sambil melihat kehijauan ladang teh yang saujana mata memandang. Terasa macam berada di luar negara. Destinasi percutian kat Malaysia ni tak kurang hebatnya kalau kita perasan tau, ada yang setanding luar negara.
BOH Tea Centre Sungei Palas
Kat sini korang kena drive naik atas bukit sikit, jalannya agak sempit dan perlu berhati-hati. Tapi bila dah sampai, kakak gerenti korang puas hati punya! Apa yang menariknya kat sini, korang boleh dapatkan produk-produk berasaskan teh dan serbuk teh pelbagai perisa dengan harga yang berpatutan. Terdapat kilang pemprosesan teh kat sini, tapi kakak kurang pasti sama ada kita boleh melawat atau tidak. Kalau nak tau, sini nak ootd memang cun! Kawasan dia luas, korang tak perlu nak bersesak untuk bergambar.
Tak sah kalau ke Cameron Highlands tak beli sayur-sayuran dan buah-buahan segar kan? Kat KEA Farm korang boleh dapatkan macam-macam jenis sayur dan pelbagai jenis buah dengan harga yang agak murah. Kalau korang pandai tawar-menawar sikit buah strawberry mungkin boleh dapat dalam RM5 ke RM10 je sekotak bergantung pada size. Bolehlah beli lebih sikit bagi kat sedara-mara dan jiran tetangga sekali. Lepas tu, kalau nak beli jagung manis fresh pun ada. Jagung dia punyalah manis sampaikan kalau korang makan yang belum rebus pun boleh. Tapi seeloknya rebuslah dulu bila bawak balik rumah tu. Masa kat sana, korang beli je corn in cup dah siap rebus tu. Senang.
Dah alang-alang ada kat sekitar KEA Farm, korang singgahlah dulu ke Galeri 3D Cameron Highlands ni. Mesti tak rugi, banyak mural-mural 3D menarik yang boleh korang abadikan dalam gambar dengan keluarga. Kalau ada anak-anak kecik tu, sesuai sangat. Mesti budak-budak tu seronok! Lagipun galeri 3D ni indoor, bolehlah panaskan badan sikit sementara amik gambar tu.
Dan yang paling kakak rindu Pasar Malam Brinchang!
Pasar Malam Brinchang ni selalunya dibuka hanya pada hujung minggu. Kat sini pelbagai jenis makanan dan cenderahati dari Cameron Highlands boleh didapati. Tapi masa musim pandemik ni kakak tak pasti pulak dibukak atau tidak. Tapi kalau buka, jangan lupa singgah tau!
Tak sabar rasanya nak menjelajah Cameron Highlands lepas habis PKP ni. Mesti banyak yang dah berubah dan banyak lagi tempat menarik yang boleh dilawati. Dalam pada kita merangka percutian dan bercuti kat sana sini tu, pastikan kita sentiasa mematuhi SOP tau! Jangan lupa pakai pelitup muka jika berada di tempat awam dan sentiasa mencuci tangan serta menggunakan hand sanitiser. Jom ke Cameron Highlands!
Program Coffee Trip KTMB X Media ke Ipoh dengan Perkhidmatan ETS
Rabu, 6 Januari 2021
ASSALAMUALAIKUM DAN SALAM SEJAHTERA
Pernah tak terfikir nak mengopi kat Ipoh kejap dan balik ke Kuala Lumpur lepas tu? Dalam Program Coffee Trip KTMB X Media baru ni kakak dan beberapa rakan media ke Ipoh hanya untuk minum secawan kopi. Kalau baca ni rasa macam tak mungkin kan? Tapi dengan adanya perkhidmatan ETS KTMB ni, ngopi kat Ipoh bukan lagi mimpi.
Meh kakak bawak korang round-round dalam ETS sementara nak sampai ke Ipoh tu.
Electric Train Service atau lebih dikenali sebagai ETS merupakan perkhidmatan penumpang rel yang dikendalikan oleh Keretapi Tanah Melayu Berhad (KTMB). ETS merupakan perkhidmatan keretapi terpantas di Malaysia. Kakak sendiri dah beberapa kali menggunakan khidmat ETS ni, memang terasa perjalanan lebih pantas dan selamat.
Masa-masa pandemik ni, ramai yang takut nak gunakan perkhidmatan awam kan? Tapi pengalaman kakak menggunakan ETS semasa musim pandemik ni memang meyakinkan kakak untuk terus menaiki ETS. KTMB sentiasa memastikan setiap staff dan perkhidmatan yang ditawarkan mematuhi SOP yang telah disarankan oleh Kerajaan. Malahan sebelum setiap trip, pihak KTMB akan menjalankan sanitasi dalam gerabak.
Perjalanan dari KL Sentral ke Ipoh memakan masa lebih kurang 2 jam 30 minit dengan ETS. Korang boleh pilih untuk menaiki ETS standart class ataupun business class.
Diatur dengan tempat duduk 2 + 2 untuk keselesaan penumpang. Setiap tempat duduk dilengkapi dengan meja dulang dan soket elektrik untuk tujuan mengecaj. Terdapat TV LCD dalam setiap gerabak untuk hiburan sepanjang perjalanan. Takdelah korang bosan kan dalam tren?
Diatur dengan tempat duduk 2 + 1 yang lebih lebar dan selesa. Boleh diturunkan sehingga 45 darjah. Paling special, tempat duduk dalam business class ni boleh dipusingkan kemana-mana arah ikut keselesaan penumpang. Setiap tempat duduk juga dilengkapi dengan skrin video sendiri untuk hiburan dan wi-fi percuma. Selain tu dalam business class ni ada pramugara atau pramugari sendiri tau!
Setiap gerabak ada kemudahan tandas, bagi mereka yang beragama Islam, surau juga ada disediakan dalam ETS ni. Kalau dalam perjalanan tu rasa lapar, korang boleh dapatkan minuman dan makanan di kafe dalam ETS tu sendiri. Mudah kan naik ETS?
Masa dalam perjalanan ke Ipoh tu kan, kami bukan je dapat merasai pengalaman naik ETS semata-mata, tapi dapat masuk ke kokpit pilot ETS dan melihat sendiri cara pengendalian tren ETS. Cara kendalian ETS ni kan, nampak je mudah. Tapi sebenarnya pilot kena sentiasa alert pada persekitaran keadaan semasa tren dan keadaan landasan juga.
Kalau nak tau ETS dilengkapi dengan sistem keselamatan Automatic Train Protection (ATP) yang sentiasa memastikan kelajuan tren sesuai dengan kecepatan yang dibenarkan mengikut isyarat  termasuk isyarat berhenti. Kiranya kalau kata tren yang kita naiki tu tak respon pada isyarat, sistem ini akan memberhentikan keretapi bagi tujuan keselamatan. Tapi takdelah berhenti mengejut terus bila sistem ini mengesan sesuatu yang tidak kena pada tren, dalam 900 meter juga baru tren betul-betul berhenti. Kalau terus brek je, mau terpelanting penumpang dalam tren oi! Hahahahaha.
Lepas lebih kurang 2 jam menjelajah ETS, sampailah kami ke Ipoh. Masa kat sini, kami sempat singgah di Oldtown White Coffee yang terletak di Ipoh Lama, lepas minum-minum kopi, apa lagi? Balik KL la, kan dah kata pegi Ipoh nak mengopi je? Hehehehhehe.
So lepas ni kalau korang ada plan nak ke Ipoh tapi malas nak memandu redah jem semua, naik je ETS. Memang selamat dan patuh SOP. Tak payah risaulah!
Terima kasih KTMB atas kesudian menjemput kami naik ETS ngopi kat Ipoh, siap tapaukan Nasi Ganja lagi okay! Sempoi baq ang!
Kalau nak tau info lanjut mengenai KTMB, harga tiket dan apa-apa promo boleh layari : https://www.ktmb.com.my/
Sebenarnya kan, masa program ni kakak dah hampir kena tinggal tren tau! Nasib baiklah sempat kejar tren, kalau takkkkk...... Dengan ETS korang jangan la lambat, memang takde tunggu-tunggu punya tau!
Terima kasih pihak KTMB dan Abang Pilot yang tunggu kakak lari kejar tren tu. Hahahhaha.
Kalau diingat balik, perghhh, macam nak putus nyawa berlari kat stesen tu weh, terasa macam drama Melayu sangat! Kahkahkah!
Jumpa lagi KTMB dan IPOH!
3 Hari 2 Malam di Perlis - Tempat Menarik dan Port Makan BEST!
Selasa, 5 Januari 2021
ASSALAMUALAIKUM DAN SALAM SEJAHTERA
Disember lepas kakak sempat menerokai Perlis selama 3 hari 2 malam. Perlis terletak di utara tanahair, tapi ramai yang macam terlepas pandang betapa indah dan uniknya negeri Perlis. Kakak sendiri dah beberapa kali menerokai bumi Perlis tapi belum sekali pun rasa jemu.
Trip kakak kali ni dikelolai oleh Kerajaan Negeri Perlis dan Unic Astana Holidays Sdn Bhd. Perjalanan dari ibukota ke Perlis memakan masa lebih kurang 6 jam. Sepanjang perjalanan tu bolehlah korang cuci mata tengok kehijauan dan keindahan bumi Tuhan. Aggiteeew!
Meh kakak share dengan korang tempat lawatan dan tempat makan best yang ada kat Perlis!
TEMPAT MENARIK DI PERLIS
Destinasi pertama yang kami kunjungi ialah Galeri DiRaja Arau, tapi galeri ni tidak dibuka kepada orang awam. Sekiranya mana-mana pihak ingin membuat lawatan, mereka perlu membuat permohonan yang mestilah diperkenan oleh DYMM Tuanku Raja Perlis. Dalam Galeri Diraja Arau ni korang boleh melihat sendiri  sejarah Negeri Perlis dan pelbagai koleksi peribadi DYMM Tuanku Raja Perlis. Rasa bertuah dapat menjadi antara insan yang berpeluang masuk ke sini. Tapi perlu diingatkan, dalam Galeri DiRaja Arau, korang dilarang mengambil gambar atau memaparkan koleksi di dalam galeri ini kepada umum tau!
Jambatan Tuanku Syed Putra
Kalau korang nak tengok matahari terbenam di Perlis, korang boleh ke Jambatan Tuanku Syed Putra. Jambatan ni terletak Pekan Kuala Perlis dan tak jauh dari jeti. Kalau korang tak jumpa, boleh je tanya dengan penduduk setempat, InsyaAllah diorang boleh tunjukkan arah.
Sebenarnya tak banyak info mengenai jambatan ni. Tapi dari atas jambatan Tuanku Syed Putra korang boleh nampak Langkawi dan Thailand. Dari atas ni juga korang boleh nampak kapal-kapal nelayan yang berlabuh. Apa yang boleh kakak katanya pemandangan kat sini memang cantik. Tapi sayangnya, masa lawatan kami cuaca agak mendung, so tak dapatlah kami tengok matahari. Takpe, next time kakak datang lagi!
Bila dah berada di Perlis, jangan lupa singgah di Kangar Street Art. Terletak di tengah-tengah Kangar. Kalau nak meriah, korang kena datang pada hujung minggu. Selain dari mural-mural yang menarik, terdapat pelbagai aktiviti riadah yang dianjurkan oleh komuniti setempat. Boleh dapatkan khidmat melukis karikatur korang sendiri dari pelukis tempatan, aktiviti busking dan sebagainya.
Masa kakak pegi tu meriah sangat!  Diorang ada buat game tuju kasut okay! Game ni budak-budak sekarang mana nak tau dah. Selain tuju kasut namanya game baling selipar. Sape penah main? Kakak masa kecik-kecik dulu merasa jugaklah main. Paling padu kalau kena baling pakai selipar Jepun Tat Sing. Padu! mau berbirat belakang badan oi!
Wang Kelian View Point
Kalau tadi kakak dah bawak korang ke tempat matahari terbenam, kali ni kakak bawak jugak korang melihat matahari terbit dari ufuk timur di Wang Kelian View Point yang terletak tak jauh dari Gua Kelam. kat sini kakak sarankan korang datang awal pagi. Kalau tak sempat breakfast pun takpe, kat atas tu ramai peniaga yang menjual pelbagai jenis makanan. Tapi jangan risau nak mendaki pun taklah tunggi mana, korang boleh menaiki kenderaan sampai ke kaki bukit dan berjalan lebih kurang 5-10 minit. Tapi kalau korang nak lebih thrill, mendaki la dari simpang Gua Kelam tu! Hehehehehe.
Pemandangan kat sini SubhanaAllah, memang cantik! Rasanya macam tak puas je tengok matahari terbit dan bergambar, sambil meghirup udara segar. Kawasan ni memang jauh dari penempatan. Menurut tour guide kami, kawasan tu merupakan kawasan penempatan bagi beruk Kentol. Tapi nak nampak sendiri memang susah sebab spesis ni agak pemalu. Kalau korang betul-betul bertuah, dapatlah terserempak masa nak ke Wang Kelian View Point ni.
Gua Kelam 1 dan 2
Tak sah kalau ke Perlis tapi tak ke Gua Kelam yang digelar Cave of darkness Perlis. Gua Kelam terletak hanya beberapa kilometer dari Sempadan Thailand. Dulunya, Gua Kelam ni merupakan kawasan perlombongan batu kapur. Masuk dalam tu memang gelap kalau takde lampu, bayangkanlah orang dulu-dulu melombong dalam gelap tu macam mana kan?
Sebelum masuk ke Gua Kelam, kami dibawa ke Galeri 3D Gua Kelam, kat sini terdapat pelbagai info mengenai Gua Kelam dan flora fauna yang terdapat disekitar kawasan Gua Kelam dan Perlis.
Seterusnya kami diberikan sedikit penerangan oleh Daniel dari Hikers Perlis dan helmet keselamatan sebelum meneruskan penerokaan masuk ke Gua Kelam. Kalau korang nak tau, masuk Gua Kelam 1 lebih santai, tapi Gua Kelam 2 agak mencabar. Kalau tak cukup stamina, jenuh juga nak berjalan dalam tu. Tapi pengalaman yang kita dapat sepanjang berada dalam Gua Kelam tu memang sangat berharga.
Kakak pun dapat tengok sendiri batu-batuan dan hidupan yang terdapat di dalam gua tersebut. Tapi korang jangan la soal kakak pulak name batu-batu tu, mana maunya nak ingat semua! Hahahhahhaha. Dalam tu juga terdapat beberapa laluan, ada juga yang memerlukan korang meredah air. Tapi bukan semua orang boleh masuk, korang perlu dapatkan khidmat guide dari Hikers Perlis.
Tak nak masuk gua? Takpe, korang boleh bersantai-santai di air terjun Gua Kelam yang terletak di luar kawasan gua. Kalau korang datang weekend memang ramai orang beriadah. Nak dapat port santai-santai yang best, korang kenalah datang awal.
PORT MAKAN BEST DI PERLIS!
Kalau sebut tempat makan kat Perlis, mesti semua orang dah tau pasal kewujudan Warung Tepi Sawah ni. Tempat makan yang kerap kali viral di laman-laman sosial. Kalau korang nak menikmati sarapan pagi kat sini, kakak sarankan korang datang awal. Warung ni sentiasa dipenuhi dengan pengunjung. Dari awal bukak sampailah dah nak tutup memang tak putus-putus kunjungan. nak bergambar pun sesuai sangat, sambil makan sambil posing-posing. Pakej! Heheheheh.
Pilihan makanan kat sini memang pelbagai. Antara yang agak popular adalah pek nga gulai ikan dan pulut ikan masin. Boleh dikatakan kedua-dua menu ni memang sajian ruji bagi masyarakat setempat.
Nyiru Klasik Ikan Bakar
Korang penah makan belangkas tak? Kalau tak, korang boleh mencuba hidangan belangkas di Nyiru Klasik Ikan Bakar. Kakak pestime cuba selama 34 tahun hidup ni okay! Rasa dia? Entahlah tak tau macam mana nak digambarkan. Orang kata, belangkas ni bukan boleh salah cara siang dan masak dia. Kalau  tak kena gaya boleh memudaratkan. Tapi kat sini, hidangan belangkas yang disediakan memang segar dan terbaik!
Selain belangkas, korang boleh menikmati pelbagai hidangan laut dan ikan bakar mengikut citarasa korang. Kat sini memang selalu fullhouse. Kalau nak datang seeloknya korang booking sesiap untuk mengelakkan menunggu lama.
Kalau dah jemu makan masakan melayu, korang boleh ke Ana Burger. Kat sini pelbagai sajian makanan barat ada. Yang paling menarik dessert dia macam-macam, sampai tak tau nak pilih yang mana.
Suasana kat sini pun meriah, sambil makan korang akan dihiburkan dengan persembahan busker. Kalau nak sumbangkan satu dua lagu tu memang dialu-alukan. Sedap tak sedap belakang cite janji enjoy! Hahahhah. Asalkan takde yang tercekik dengar suara kita jadilah kan?
Sebenarnya banyak lagi tempat menarik kat Perlis yang boleh korang lawati. rasanya macam 3 hari 2 malam ni tak berapa nak sempat untuk eksplore semua. Lepas ni nampak gayanya kena datang Perlis lagi la cita dia! So tunggu apa lagi? Mai Pakat Mai Perlis!
Dalam masa-masa pandemik yang masih berleluasa ni, korang kena pastikan korang travel dalam kondisi kesihatan yang baik dan mengikut SOP yang ditetapkan okay! Pastikan korang sentiasa memakai pelitup muka dan kerap membasuh tangan. Elakkan bersalaman dan amalkan penjarakan sosial di setiap kawasan yang kita lawati. Haaaaa, kemain pesanan penaja kakak kau! Macam iklan TV! Hahahahhaha.
Okaylah korang, jumpa lagi lain kali. Bye!
Catatan Terbaru Catatan Lama Laman utama
Small girl with one BIG heart...
"About all you can do in life is be who you are. Some people will love you for you. Most will love you for what you can do for them, and some won’t like you at all."
Cat Lover | Outdoor Person | Love To Travel | My Life Full of Colors
For Sponsorship | Product Review | Advertorial | Event | Beauty | Food | Etc |
Plan Percutian ke Cameron Highlands
Program Coffee Trip KTMB X Media ke Ipoh dengan Pe...
3 Hari 2 Malam di Perlis - Tempat Menarik dan Port...
Grilled Butter Chicken dari The Chicken Rice Shop....
Selamat Tahun Baru 2021
Copyright © - Cherita Ayue Rejaluddin. Design by Syncboost